สวัสดีค่ะ พอดีตกขาวเป็นสีน้ำตาลของวันนี้ตอนตื่นมา พออาบน้ำเสร็จนั่งเล่นได้2-3ชม มีเลือดเปื้อนเหมือนเลือดประจำเดือนสีแดงมาไม่เยอะ ไม่ปวดท้องน้อย มันคืออะไรคะ เพิ่งหายเป็นประจำเดือนได้เกือบอาทิตย์กว่าๆ (ประจำเดือนมาทุกเดือน เดือนเมษามาวันที่20 เดือนพคมาวันที่19 เดือนมิ.ยล่าสุดมา18) แล้วก็เคยมีเพศสัมพันธ์ทั้งใส่และไม่ใส่ถุงยาง ตอนไม่ใส่กินยาคุมฉุกเฉิน จะเป็นอะไรมั้ยคะ
สวัสดีค่ะ อาการมีตกขาวเป็นสีคล้ายๆเลือดออกมา โดยไม่ใช่เลือดประจำเดือนนั้น อาจจะเกิดจาก ผลข้างเคียงจากการใช้ยาคุมกำเนิดชนิดใดๆ เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นซึ่งถ้าก่อนหน้านี้มีการกินยาคุมฉุกเฉินไปด้วย ก็อาจจะเป็นผลข้างเคียงจากยาได้ ซึ่งมักเกิดประมาณ 1-2 สัปดาห์หลังการใช้ยา และออกแค่กระปริดกระปรอยประมาณ 1-3 วัน หยุดได้เองให้สังเกตลักษณะเลือดอีกครั้ง ถ้ายังออกมาเยอะ ต่อเนื่อง มีปวดท้องน้อย ควรไปพบแพทย์ เบื้องต้นให้หยุดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง